

Republika Hrvatska

Trgovački sud u Osijeku

Ured predsjednika suda

Osijek, Zagrebačka 2

Broj: 41-Su-52/2022-15

U Osijeku 10. svibnja 2022.

Temeljem članka 31. Zakona o sudovima („Narodne novine“ broj: [28/13](https://www.zakon.hr/cms.htm?id=6716), [33/15](https://www.zakon.hr/cms.htm?id=6718), [82/15](https://www.zakon.hr/cms.htm?id=12089), [82/16](https://www.zakon.hr/cms.htm?id=17377), [67/18](https://www.zakon.hr/cms.htm?id=31237), [126/19](https://www.zakon.hr/cms.htm?id=42527), [130/20](https://www.zakon.hr/cms.htm?id=46345), [21/22](https://www.zakon.hr/cms.htm?id=51574)), a u svezi članka 10. Pravilnika o provedbi postupka jednostavne nabave broj: 41-Su-25/2022-4 od 7. ožujka 2022., u postupku jednostavne nabave službenog vozila putem financijskog leasinga, predsjednica Trgovačkog suda u Osijeku Nada Roso, donosi

O D L U K U

o odabiru najpovoljnije ponude

I. U postupku jednostavne nabave službenog vozila putem financijskog leasinga evidencijski broj nabave 3/2022, odabrana je ponuda ponuditelja UniCredit leasing Croatia d.o.o., Zagreb, Samoborska cesta 145, OIB: 18736141210. Vrijednost ponude odabranog ponuditelja bez PDV-a i PPMV-a iznosi 123.060,00 kuna, mjesečna rata iznosi 2.888,60 kuna, kamatna stopa iznosi 4,25%, a ukupna vrijednost nabave s PDV-om, PPMV, troškovima i davanjima iznosi 173.316,00 kuna.

II. Ukupna plaćanja temeljem sklopljenog ugovora o financijskom leasingu ne smiju prelaziti cijenu iz točke I. Odluke (ukupna cijena ponude).

III. Protiv ove Odluke žalba nije dopuštena, odnosno ista postaje izvršna danom donošenja.

IV. Odluka o odabiru najpovoljnije ponude dostavlja se svi ponuditeljima elektroničkom poštom i objavljuje na mrežnim stranicama Trgovačkog suda u Osijeku.

Obrazloženje

Odlukom Trgovačkog suda u Osijeku poslovni broj Su-52/2022-3 od 4. travnja 2022. pokrenut je postupak jednostavne nabave službenog vozila putem financijskog leasinga evidencijskog broja 3/2022.

U postupku jednostavne nabave predmetnog vozila,Trgovački sud u Osijeku je kao naručitelj na mrežnim stranicama suda, objavio Poziv za dostavu ponuda svim zainteresiranim gospodarskim subjektima, a rok za dostavu ponuda istekao je 6. svibnja u 13:00 sati.

Po proteku roka za dostavu ponude, osobe ovlaštene za provođenje jednostavne nabave izvršile su pregled i ocjenu ponuda o čemu je sačinjen zapisnik u kojem je utvrđeno da su zaprimljene dvije ponude i to 29. travnja 2022. ponuda trgovačkog društva UniCredit leasing Croatia d.o.o., Zagreb, Samoborska cesta 145, OIB: 18736141210 i dana 5. svibnja 2022. ponuda trgovačkog društva Erste & Steiermarkische S-Leasing d.o.o., Zagreb, Zelinska 3, OIB: 46550671661.

Iz predmetnog zapisnika proizlazi da vrijednost ponude UniCredit leasing Croatia d.o.o. bez PDV-a i PPMV-a iznosi 123.060,00 kuna, mjesečna rata iznosi 2.888,60 kuna, otkupna rata iznosi 2.888,60 kuna, kamatna stopa iznosi 4,25%, a ukupna vrijednost nabave iznosi 173.316,00 kuna.

Vrijednost ponude trgovačkog društva Erste & Steiermarkische S-Leasing d.o.o. bez PDV-a i PPMV-a iznosi 133.156,00 kuna, mjesečna rata iznosi 3.179,11 kuna, otkupna rata iznosi 3.179,14 kuna, kamatna stopa iznosi 4,75%, a ukupna vrijednost nabave iznosi 190.746,63 kuna.

S obzirom na navedeno, cijeneći sve kriterije za odabir ekonomski najpovoljnije ponude, vodeći računa o traženim tehničkim karakteristikama vozila i troškovima, utvrđeno je da je ponuda ponuditelja UniCredit leasing Croatia d.o.o. Zagreb, Samoborska cesta 145 od 29. travnja 2022. najniža i ekonomski najpovoljnija, slijedom čega je prihvaćen prijedlog osoba ovlaštenih za provođenje postupka jednostavne nabave.

U Osijeku 10. svibnja 2022.

Predsjednica suda:

Nada Roso